Publication: Magyar Közlöny
Issue: MK-1999-3 (Year: 1999, Number: 3)
Era: 1990-2004
Section: a 2/1999. (I. 18.) KHVM rendelethez
Paragraph Index: 282

10. Az FMSZ 19.1. és 19.2. pontja helyébe a következő rendelkezés lép, egyidejűleg a 19. pont a következő 19.3. ponttal egészül ki: „19.1. Az útkereszteződésben átvezetett kerékpárúton, kerékpársávon közlekedő kerékpárosok forgalmát fényjelző készülékkel kell irányítani, ha az útkereszteződésben a többi jármű forgalmát fényjelző készülék irányítja. 19.2. A kerékpáros forgalmat irányító fényjelző készülék lehet: — járműforgalmat irányító háromlámpás, — csak a kerékpáros forgalmat irányító, kerékpárt mutató háromlámpás, — a gyalogos- és kerékpáros-forgalmat együttesen irányító — gyalogost és kerékpárt ábrázoló — kétlámpás. 19.3. A csak kerékpáros fényjelző készülékkel együtt — szükség esetén — a továbbhaladás irányát szabályozó jelzőtábla helyezhető el.”

Source: https://magyarkozlony.hu/hivatalos-lapok/cb61295ea16319aeeeb1affe4c10f6de3d64d55b/dokumentumok/56430ee4dfbcea81d88aa5a6b45cdd149472ceeb/letoltes